Kieswetter wil SAID uit chaos red | Die Vryburger
“Ek gaan al die moontlike hulp nodig hè” het die voormalige Hoof Uitvoerende Beampte van Alexander Forbes gesê nadat dit bekend geword het dat hy as hoof van die SAID aangestel is.
Edward Kieswetter is pas deur die ANC president, Cyril Ramaphosa, aangestel as Hoof Kommissaris van die Suid-Afrikaanse Inkomstediens.
Kieswetter sê hy sal alle moontlike hulp wat beskikbaar is, nodig hè om die SAID na sy vorige status te bring, wat voorheen beskou was as ’n instelling van wêreldgehalte.
Die SAID het die afgelope twee dekades geleidelik agteruit gegaan in sy dienslewering, en het in die afgelope drie jaar verder verswak weens die gebrek aan goeie leierskap. Beurtkrag - kykNET Silwerskermfees 2015 | SARIE
Beurtkrag – kykNET Silwerskermfees 2015	deur SARIE.com-span
Jasper en Fransie trek saam in ’n woonstel in. Hulle is die perfekte paartjie in die perfekte woning, maar ’n kragonderbreking dwing die twee weg van tegnologie af en nader aan mekaar. Kort voor lank is daar niks meer tussen hulle buiten hul eie opinies, vrese en die onbekende toekoms nie. Die op-die-oog-af ‘perfekte’ verhouding word skielik onder ’n vergrootglas geplaas en vat vlam. Is die vuurtjie knus en koesterend of uiteindelik die verwoesting van hulle verhouding?
Beurtkrag is ’n verhoudingsdrama wat handel oor die kwesbaarheid tussen geliefdes en is daarop gemik om die meer outentiek intieme aspekte van verhoudings te ontbloot. Wat gebeur wanneer die deur na die buitewêreld toegemaak word en ons vir ’n oomblik mekaar opreg en ten volle moet beleef?
Die een wat die minste omgee het die meeste mag.
Regisseur: Tina Kruger
Skrywer: Stiaan Smith
Vervaardigers: Stiaan Smith, Tina Kruger, Bouwer Bosch en Rachelle Crous
Met: Stiaan Smith en Lilani Prinsen